Mitt erindi hnitast um líkamsleifar skáldsins og tengsl þeirra við aðrar og alþjóðlegri beinaleifar . Nálgast má dagskrá þingsins á fésbókarsíðu FÁSL . Smásögur heimsins er titill á fimm binda ritröð sem við Rúnar Helgi Vignisson og Kristín Guðrún Jónsdóttir höfum verið að ritstýra undanfarin ár . Ein kveikja ráðstefnunnar var vefur með sama titili sem við Guðni Th. Jóhannesson , þáverandi dósent í sagnfræði , hófum að þróa með nemendum okkar í sagnfræði og íslensku á árunum 2014 en fjölmargir fleiri aðilar innan Háskóla Íslands og víðar hafa verið að leggja þar inn efni allar götur síðan . Á ráðstefnunni taka um 100 fræðimenn og -konur til máls í um 20 málstofum . From Iceland to the Americas er titill þriggja daga ráðstefnu í University of Notre Dame í Indiana í Bandarikjunum sem ég sæki 24. - 26. september . Tilgangur ráðstefnunnar er að kortleggja þau fjölbreyttu menningarlegu áhrif sem íslenskar fornbókmenntir hafa haft vestanhafs . Meðal fyrirlesara eru Matthew Scribner ( University of Manitoba ) , Verena Höfig ( University of Illinois ) , Amy Mulligan ( University of Notre Dame ) , Adolf Friðriksson ( Fornleifastofun Íslands ) , Simon Halink ( Háskóla Íslands ) , Bergur Þorgeirsson ( Snorrastofa ) , Angela Sorby ( Marquette University ) , Kevin J. Harty ( La Salle University ) , Seth Lerer ( University of California – San Diego ) , Heather O’Donoghue ( University of Oxford ) , og Dustin Geeraert ( University of Manitoba ) . Gestgjafi hópsins er T. W. Machan ( University of Notre Dame ) , en við erum báðir ábyrgir fyrir því að kalla saman þennan hóp til að ræða um efnið . Afrakstur ráðstefnunnar verður samnefnd bók sem University of Manchester Press mun væntanlega gefa út á næsta eða þarnæsta ári . Hátíð þar sem japanskar myndasögur og tengsl þeirra við íslenskar fornbókmenntir eru könnuð verður haldin í Reykjavík dagana 16. - 18. ágúst . Hátíðin hefst með málþingi um manga og miðaldabókmenntir í Veröld , húsi Vigdísar Finnbogadóttur fimmtudaginn 16. ágúst kl. 13 - 16 . Að hátíðinni standa námsgrein í japönsku við Háskóla Íslands , Norræna húsið , Borgarbókasafnið og Fyrirmynd : félag teiknara og myndhöfunda en ég hef komið að undirbúningi þessa verkefnis ásamt Bjarna Hinrikssyni , Kristínu Ingvarsdóttur , Gunnellu Þorgeirsdóttur og fleiri aðilum . Á Alþjóðlegu fornsagnaþingi sem fram fer í Reykjavík um miðjan ágústmánuð flyt ég fyrirlestur sem nefnist " Nordic Gods , Nazis and Boys Commandos " . Viðfangsefnið eru þrjár ólíkar myndasögur um þrumuguðinn Þór sem út komu í Bandaríkjunum á stríðsárunum en allar eiga þær sameiginlegt að fjalla um stríðsátökin í Evrópu og aðkomu Bandaríkjamanna að þeim . Um er að ræða sögur sem tengjast með einum eða öðrum hætti hinum þekktu myndasagnahöfundum Jack Kirby og Joe Simon . " Re-membering Ragnar , Erik & Leif : Notes on audio-visual adaptations of the Eddas and Sagas " er titill á sérstökum fyrirlestri sem ég flyt á ráðstefnu IASS-samtakanna í Kaupmannahöfn 8. ágúst næstkomandi . Þar ræði ég um viðtökur norrænna fornbókmenna í " fjöldamenningu " með hliðsjón af minnisfræðum . Á liðnum árum hafa kenningar Assmann-hjónanna um menningarlegt minni verðið þróaðar til að fjalla um listgreinar á borð við kvikmyndir og teiknimyndasögur . Spurningin er hvort þær eigi við þegar um er að ræða menningarafurðir sem hljóta dreifingu um allan heiminn . Við Lára Magnúsardóttir lögðumst á árarnar með aðalritstjóra Ritsins , Rannveigu Sverrisdóttir , og ritstýrðum sérhefti um tengsl bókmennta og laga . Þetta fyrsta hefti ársins 2018 er í rafrænum aðgangi en í því er meðal annars að finna greinar eftir Láru , Gunnar Karlsson , Einar Kára Jóhannsson , Guðrúnu Baldvinsdóttur og Sólveigu Ástu Sigurðardóttur . Þá er birt íslensk þýðing á nýlegri grein eftir bandaríska lögfræðinginn og sagnfræðinginn William Miller og önnur grein er eftir tvo danska fræðimenn , bókmenntafræðinginn Karen-Margrethe Simonsen og lögfræðinginn Ditlev Tamm . Ég er menntaður í bókmenntafræði og íslensku frá Háskóla Íslands og doktor í samanburðarbók - menntum frá University of Massachusetts .